ਅਟਲਾਂਟਿਸ
ਅਟਲਾਂਟਿਸ (ਪੁਰਾਤਨ ਯੂਨਾਨੀ: Ἀτλαντὶς νῆσος, "ਐਟਲਸ ਦਾ ਟਾਪੂ") ਇੱਕ ਗਲਪਮਈ ਟਾਪੂ ਹੈ ਜੀਹਦਾ ਜ਼ਿਕਰ ਪਲੈਟੋ ਦੀਆਂ ਸਿਰਜਾਂ ਟੀਮੀਅਸ ਅਤੇ ਕ੍ਰਿਟੀਅਸ ਵਿੱਚ ਮੁਲਕਾਂ ਦੇ ਗਰਬ-ਗ਼ੁਮਾਨ ਉੱਤੇ ਲਿਖੀ ਦੁਅਰਥੀ ਕਵਿਤਾ ਵਿੱਚ ਮਿਲਦਾ ਹੈ ਜਿੱਥੇ ਇਹਨੂੰ ਪਲੈਟੋ ਦੇ ਖ਼ਿਆਲੀ ਮੁਲਕ "ਪੁਰਾਤਨ ਐਥਨਜ਼" ਨੂੰ ਘੇਰਨ ਵਾਲ਼ੀ ਵੈਰੀ ਸਮੁੰਦਰੀ ਤਾਕਤ ਦੱਸਿਆ ਗਿਆ ਹੈ। ਕਹਾਣੀ ਮੁਤਾਬਕ ਐਥਨਜ਼ ਜਾਣੇ-ਪਛਾਣੇ (ਪੱਛਮੀ) ਜੱਗ ਦੇ ਬਾਕੀ ਮੁਲਕਾਂ ਤੋਂ ਉਲਟ ਅਟਲਾਂਟਿਸ ਦੇ ਹੱਲੇ ਨੂੰ ਪਿੱਛੇ ਧਕੱਲਣ ਵਿੱਚ ਕਾਮਯਾਬ ਹੋਇਆ ਸੀ ਜੋ ਸ਼ਾਇਦ ਪਲੈਟੋ ਦੇ ਮੁਲਕੀ ਸਿਧਾਂਤ ਦੀ ਉੱਚਤਾ ਦਾ ਪ੍ਰਤੀਕ ਹੈ। ਕਹਾਣੀ ਦੇ ਅੰਤ ਵਿੱਚ, ਅਟਲਾਂਟਿਸ ਉੱਤੇ ਦੇਵਤਿਆਂ ਦੀ ਮਿਹਰ ਖ਼ਤਮ ਹੋ ਜਾਂਦੀ ਹੈ ਅਤੇ ਇਹ ਅੰਧ ਮਹਾਂਸਾਗਰ ਵਿੱਚ ਡੁੱਬ ਜਾਂਦਾ ਹੈ।